《次韵奉酬林仲雨》
宋代·林亦之

年去又来三月强，诗成未了寸心狂。
已无精力能穿鹄，尚有头颅可牧羊。
老柏纵教逢岁晚，幽兰本不为人香。
东胶待补犹堪战，莫道今无识绕梁。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。